
A V I Z
asupra proiectului de Lege pentru  aprobarea Ordonanţei de urgenţă a Guvernului nr.117/2011 privind constituirea „Infrastructurii comune de comunicaţii electronice a statului” 


În conformitate cu prevederile art.95 şi 115 din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de  Lege pentru aprobarea Ordonanței de urgență a Guvernului nr.117/2011 privind constituirea „Infrastructurii comune de comunicaţii electronice a statului”, transmis cu adresa   nr. PL-x 53 din 10 aprilie 2012, înregistrat sub nr.31/232 din 11 aprilie  2012. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, cu  modificările şi completările  ulterioare,  Camera Deputaţilor este Cameră  decizională. 

Senatul, în calitate de primă Cameră sesizată, a adoptat proiectul de lege la data de 5  aprilie 2012, ca urmare a depăşirii termenului de adoptare, potrivit art. 115 alin. (5) din Constituţia României, republicată.
             
În temeiul prevederilor art. 61 din Regulamentul Camerei Deputaţilor, republicat, cu modificările şi completările  ulterioare, Comisia a dezbătut proiectul de lege susmenţionat, în şedinţa din 18 aprilie 2012.



Proiectul de ordonanţă de urgenţă are ca obiect de reglementare constituirea Infrastructurii comune de comunicaţii electronice a statului, ce reprezintă un obiectiv de interes public major al statului român, fiind destinată asigurării suportului tehnologic eficient, securizat şi rapid pentru conectarea beneficiarilor la reţeaua integrată de comunicaţii electronice administrativă a statului şi la reţeaua de comunicaţii administrativă a Uniunii Europene.


Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ nr.1332  din  15  decembrie 2011. 

În urma dezbaterilor, cu unanimitate de  voturi, s-a hotărât avizarea   favorabilă a proiectului de lege.  


În raport  de obiectul şi conţinutul  reglementării, proiectul de lege face parte din categoria legilor ordinare.

